b'\n_START_ARTICLE_\nErik Toivanen (tietokilpailija)\n_START_PARAGRAPH_\nErik Toivanen (s. 18. huhtikuuta 1947 Pieks\xc3\xa4m\xc3\xa4ki) on suomalainen hammasl\xc3\xa4\xc3\xa4k\xc3\xa4ri, joka voitti Suomen Tietoviisas -tietokilpailun seitsem\xc3\xa4n kertaa per\xc3\xa4kk\xc3\xa4in 1990-luvulla. H\xc3\xa4n on kertonut aloittaneensa tietokilpailemisen 1960-luvulla, mutta ei en\xc3\xa4\xc3\xa4 nyky\xc3\xa4\xc3\xa4n osallistu tietokilpailuihin. Toivasen osaamisalueita olivat urheilu, historia, maantiede ja taide. Toivanen oli yksi Viisasten kerhon j\xc3\xa4senist\xc3\xa4.\n_START_SECTION_\nVisailuohjelmat\n_START_PARAGRAPH_\nToivanen kilpaili seuraavissa television visailuohjelmissa: Suomen Tietoviisas, Haluatko miljon\xc3\xa4\xc3\xa4riksi?, Kotomaan tiet\xc3\xa4j\xc3\xa4t ja Tupla tai kuitti. H\xc3\xa4n kilpaili my\xc3\xb6s radio-ohjelmassa Ota tai j\xc3\xa4t\xc3\xa4.\n_START_SECTION_\nSuomen Tietoviisas\n_START_PARAGRAPH_\nEnsimm\xc3\xa4isen Suomen Tietoviisas -kilpailun voitti tamperelainen Timo Mesim\xc3\xa4ki kev\xc3\xa4\xc3\xa4ll\xc3\xa4 1990, mutta jo samana syksyn\xc3\xa4 Suomen Tietoviisaan arvon otti mikkelil\xc3\xa4inen hammasl\xc3\xa4\xc3\xa4k\xc3\xa4ri Erik Toivanen, joka sitten voitti visailun seitsem\xc3\xa4n kertaa per\xc3\xa4kk\xc3\xa4in. Vuonna 1993 ohjelmaa ei esitetty. Viimeisess\xc3\xa4 kilpailussa vuonna 1998 Toivanen h\xc3\xa4visi kahdella pisteell\xc3\xa4, kun h\xc3\xa4nt\xc3\xa4 vastaan asettui Etel\xc3\xa4-Suomen l\xc3\xa4\xc3\xa4nin joukkue: Lauri Ranta K\xc3\xa4rk\xc3\xb6l\xc3\xa4st\xc3\xa4 ja Yrj\xc3\xb6 Salin Helsingist\xc3\xa4. Vuonna 1997 Ranta oli tullut kilpailussa toiselle ja Salin kolmannelle sijalle.\n_START_SECTION_\nHaluatko miljon\xc3\xa4\xc3\xa4riksi?\n_START_PARAGRAPH_\nVuosituhannen vaihteessa Toivanen osallistui pari kolme kertaa Haluatko miljon\xc3\xa4\xc3\xa4riksi? -ohjelmaan p\xc3\xa4\xc3\xa4sem\xc3\xa4tt\xc3\xa4 kuitenkaan alkukarsinnoista l\xc3\xa4pi piinapenkille. Er\xc3\xa4s n\xc3\xa4ist\xc3\xa4 jaksoista esitettiin 18. joulukuuta 1999, jolloin alkukarsinnassa piti asettaa nelj\xc3\xa4 saksankielist\xc3\xa4 lukua suuruusj\xc3\xa4rjestykseen (Toivasella meni vastaus v\xc3\xa4\xc3\xa4rin). Er\xc3\xa4\xc3\xa4n toisen jakson alkukarsintakysymyksess\xc3\xa4 Toivasella meni v\xc3\xa4\xc3\xa4rin kysymys, jossa piti asettaa rintaliivien koot oikeaan j\xc3\xa4rjestykseen.'